b'\n_START_ARTICLE_\nSuproleague\n_START_PARAGRAPH_\nSuproleague (eller FIBA Suproleague) var en basketballturnering, som blev afviklet af det internationale basketballforbunds europ\xc3\xa6iske afdeling, FIBA Europe, i s\xc3\xa6sonen 2000-2001. Suproleague var en turnering for nationale mesterhold og t\xc3\xa6nkt som forts\xc3\xa6ttelsen af FIBA European Champions Cup, mesterholdenes cupturnering, som havde v\xc3\xa6ret afviklet siden 1956-1957 s\xc3\xa6sonen. Men turneringen blev udkonkurreret af Euroleague, som blev afviklet af organisationen for de professionelle nationale ligaer i Europa, ULEB, og blev nedlagt efter sin f\xc3\xb8rste s\xc3\xa6son.\n_START_SECTION_\nSplittelsen mellem Euroleague og Suproleague\n_START_PARAGRAPH_\nFra 1956-1957 s\xc3\xa6sonen afviklede FIBA en europ\xc3\xa6isk mesterholdsturnering, men i 2000 besluttede ULEB at bryde med FIBA og etablere en liga for 24 af de st\xc3\xa6rkeste og rigeste klubber i Europa. P\xc3\xa5 dette tidspunkt benyttede FIBA navnet FIBA Euroleague, men da man aldrig havde registreret navnet som varem\xc3\xa6rke, kunne ULEB overtage det uden konsekvenser._NEWLINE_I s\xc3\xa6sonen 2000-2001 var der derfor to konkurrerende klubturneringer, men da en r\xc3\xa6kke af de st\xc3\xb8rste klubber i Suproleague valgte at g\xc3\xa5 over i Euroleage fra s\xc3\xa6sonen 2001-2002, besluttede FIBA at nedl\xc3\xa6gge mesterholdenes turnering.\n_START_SECTION_\n2000-2001 s\xc3\xa6sonen\n_START_PARAGRAPH_\nMaccabi Tel Aviv fra Israel blev den f\xc3\xb8rste og eneste vinder af Suproleague efter at have sl\xc3\xa5et gr\xc3\xa6ske Panatathinaikos BC i finalen. I dag anerkendes b\xc3\xa5de Maccabi og vinderen af samme \xc3\xa5rs Euroleague, Virtus Bologna fra Italien, som vindere af den europ\xc3\xa6iske mesterholdsturnering.'